CELEX: 32014D0362
Language: bg
Date: 2014-06-13 00:00:00
Title: 2014/362/ЕС: Решение за изпълнение на Комисията от 13 юни 2014 година за изменение на Решение 2009/109/ЕО за организиране на временен експеримент по предоставяне на някои дерогации при търговията със смески от семена, предназначени за използване като фуражни култури, в съответствие с Директива 66/401/ЕИО на Съвета (нотифицирано под номер С(2014) 3788)  Текст от значение за ЕИП

17.6.2014   
            
            
               BG
            
            
               Официален вестник на Европейския съюз
            
            
               L 177/58
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 13 юни 2014 година
   за изменение на Решение 2009/109/ЕО за организиране на временен експеримент по предоставяне на някои дерогации при търговията със смески от семена, предназначени за използване като фуражни култури, в съответствие с Директива 66/401/ЕИО на Съвета
   
      
         (нотифицирано под номер С(2014) 3788)
      
   
   (текст от значение за ЕИП)
   
      (2014/362/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13а от нея,
   като има предвид, че:
   
               (1)
            
            
               С Решение 2009/109/ЕО на Комисията (2) се предвижда до 31 май 2014 г. да бъде организиран временен експеримент, с който да се разреши търговията със смески от семена, предназначени за използване като фуражни култури и включващи също така някои видове, които не са изброени в директиви 66/401/ЕИО, 66/402/ЕИО (3), 2002/55/ЕО (4) или 2002/57/ЕО (5) на Съвета, с цел да се провери дали посочените видове отговарят на изискванията за включване в член 2, параграф 1, буква А от Директива 66/401/ЕИО.
            
         
               (2)
            
            
               Тъй като информацията относно производството, условията за сертифициране и допускането до пазара на смески от семена за използване като фуражни култури все още не е достатъчна, се налага тя да бъде допълнена и обобщена. Поради тази причина е необходимо да бъде удължен срокът на временния експеримент.
            
         
               (3)
            
            
               След започването на временния експеримент и в резултат на научноизследователски проекти се проучват още няколко вида, чието включване в бъдещи смески представлява интерес. Поради това видовете Lathyrus cicera, Medicago doliata и Trifolium isthmocarpum следва да бъдат включени в обхвата на експеримента.
               
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
            
         ПРИЕ НАСТОЯЩОТО РЕШЕНИЕ:
   Член 1
   Решение 2009/109/ЕО се изменя, както следва:
   
               1.
            
            
               Член 1 се заменя със следното:
               „Член 1
               Предмет
               Организира се временен експеримент на равнището на Съюза, за да се прецени дали видовете Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum и Vicia benghalensis (наричани по-долу „видовете, посочени в член 1“) могат да бъдат предмет на търговия в качеството им на смески от семена или в състава на смески от семена, с цел да бъде взето решение дали някои от тези видове или всички те следва да бъдат включени в списъка на фуражните култури в член 2, параграф 1, буква А от Директива 66/401/ЕИО.“
            
         
               2.
            
            
               В член 9 датата „31 май 2014 г.“ се заменя с „31 май 2016 г.“
            
         
               3.
            
            
               В таблицата в приложение I се добавят следните вписвания:
               
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           7
                        
                     
                           „Lathyrus cicera
                           
                        
                        
                           80
                        
                        
                           95
                        
                        
                           1,0
                        
                        
                           (в) (г) (д)
                        
                        
                           25
                        
                        
                           1 000
                        
                     
                           
                              Medicago doliata
                           
                        
                        
                           70
                        
                        
                           98
                        
                        
                           2,0
                        
                        
                           (в) (г) (д)
                        
                        
                           10
                        
                        
                           100
                        
                     
                           
                              Trifolium isthmocarpum
                           
                        
                        
                           70 (включително твърди семена)
                        
                        
                           98
                        
                        
                           1,0
                        
                        
                           (в) (г) (д)
                        
                        
                           10
                        
                        
                           100“
                        
                     
         Член 2
   Адресати на настоящото решение са държавите членки.
   
      Съставено в Брюксел на 13 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  OB 125, 11.7.1966 г., стр. 2298/66.
   
      (2)  Решение 2009/109/ЕО на Комисията от 9 февруари 2009 г. за организиране на временен експеримент по предоставяне на някои дерогации при търговията със смески от семена, предназначени за използване като фуражни култури, в съответствие с Директива 66/401/ЕИО на Съвета, с цел определяне дали някои видове, които не са посочени в директиви 66/401/ЕИО, 66/402/ЕИО, 2002/55/ЕО или 2002/57/ЕО на Съвета, отговарят на изискванията за включване в член 2, параграф 1, буква А от Директива 66/401/ЕИО (ОВ L 40, 11.2.2009 г., стр. 26).
   
      (3)  Директива 66/402/ЕИО на Съвета от 14 юни 1966 г. относно търговията със семена от зърнени култури (ОВ 125, 11.7.1966 г., стр. 2309/66).
   
      (4)  Директива 2002/55/ЕО на Съвета от 13 юни 2002 г. относно търговията със семена от зеленчукови култури (ОВ L 193, 20.7.2002 г., стр. 33).
   
      (5)  Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (ОВ L 193, 20.7.2002 г., стр. 74).